《幽化院》
宋代·龚茂良

昼寝招提最上头，饥禽亡赖故喧啾。
岭云西去欲成暮，山雨北来浑似秋。
婉娩如今真是梦，经从似旧绝堪愁。
昔年陈迹鸡窗下，日落钟鸣山更幽。

作者简介：龚茂良（1121-1178），字实之。莆田龚屯人。后迁居城关义井街和美巷。宋绍兴八年（1138）登进士第。初授南安县主簿、邵武司法。又调泉州观察推官。以廉勤称，赈济灾民，为民称颂。宋淳熙元年（1174）拜参知政事，叶衡罢相，茂良以首参代行宰相职。因其主抗金，对劾奸赈灾尤力。与蔡襄、陈俊卿、方信孺称为“莆田四贤”。